OpenLLM-France/wikimedia huggingface dataset:
# Zhangye Danxia geoparkea

Zhangye Danxia geoparkea (txinera tradizionalez: 张掖国家地质公园; pinyinez: Zhāngyè Guójiā Dìzhìgōngyuán) Txina ipar-mendebaldeko Zhangye prefektura hirian dagien geoparke probintziala da, bere arroka koloretsuengatik oso ezaguna. "Ostadarraren mendiak" ezizena jaso izan du sarritan.

## Geografia

Qilian mendien iparraldeko hegian kokaturik dago, Linze eta Sunan konderrien artean. Geoparkearen muina Zhangye hiritik 30 kilometro mendebaldera dago. 1.500 eta 2.500 altuerako lurraldea osatzen du eta hiru zatitan banatzen da; Linze Danxia, Binggou eta Sunan Danxia.

## Paisaia

24 milioi urtetan sedimentatu eta gogorturiko hareharrien estratuek ehunka metrotako lodiera agertzen dute. Plaken tektonikak eragindako mugimenduek arrokak altxatu zituzten eta ondoren atmosferako kanpo eragile geologikoek forma bereziak landu zituzten, dorreak, zutabeak, karkabak eta beste hainbat egitura sortuz.
Bi eremu ikusgarri bereizten dira geoparkean. Alde batetik muino koloretsuak daude eta bertan aipagarriena "zazpi koloreen ikuspegia" da. Bestetik Izotzezko Haranean (Binggou aldean) aurkitzen diren forma bereziko egiturak daude. Pagoda eta tenpluen itxura hartzen dutenez budistentzako haran berezia da.

## Turismoa

2005 urtean Txinako paisaia ederrenen artean kokatu zuten eta 2009an Txinako Geografia Elkarte Nazionalak herrialde guztiko sei paisaia ederrenen artean sartu zuen. National Geographic aldizkariak ere munduko 10 Miragarri Geografikoen taldean sartu zuen.
Ordutik turismogune nazionala bihurtu da eta hainbat azpiegitura eraiki dira, bai eta ibilbideak markatu ere. 2014 urtean Binggou eremuan 100 milioi yuan inbertitu ziren.

## Erreferentziak

* 1 2 3 4 «Zhangye Danxia Landform Geopark, Rainbow Mountains, China» www.travelchinaguide.com (Noiz kontsultatua: 2019-07-14).
* ↑ «甘肃纪检监察网|张掖丹霞国家地质公园» www.gsjw.gov.cn (Noiz kontsultatua: 2019-07-14).
* ↑ (Ingelesez) «Colourful rock formations in the Zhangye Danxia Landform Geological Park» The Telegraph 2016-02-05 ISSN 0307-1235. (Noiz kontsultatua: 2019-07-14).
* ↑ «张掖丹霞国家地质公园冰沟丹霞景区正式揭牌» news.ifeng.com (Noiz kontsultatua: 2019-07-14).

## Kanpo estekak

* Datuak: Q17638329
* Multimedia: Zhangye National Geopark / Q17638329
# Zhangzhou

Zhangzhou (txinera sinplifikatuz: 漳州; pinyineraz: Zhāngzhōu), Fujian probintzian kokatutako prefektura mailako hiria da. Guztira, 3.760.000 biztanle inguru dauzka eta 12.607 kilometro karratuko azalera.

## Inguru naturala eta kokapena

Prefektura mailako Zhangzhou hiriaren mugakideak honakoak dira: Longyan ipar-mendebaldean, Quanzhou iparraldean, Xiamen ipar-ekialdean, Itsaso Horia ekialdean, eta Guangdong probintzia hegoaldean.

## Banaketa administratiboa

* Longwen Barrutia (龙文区)
* Xiangcheng Barrutia (芗城区)
* Longhai Hiria (龙海市)
* Changtai Konderria (长泰县)
* Dongshan Konderria (东山县)
* Hua'an Konderria (华安县)
* Nanjing Konderria(南靖县)
* Pinghe Konderria(平和县)
* Yunxiao Konderria(云霄县)
* Zhangpu Konderria(漳浦县)
* Zhao'an Konderria(诏安县)

## Klima

Datu klimatikoak (Zhangzhou (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 18.0 | 18.0 | 20.3 | 24.6 | 27.8 | 31.0 | 33.6 | 33.1 | 31.2 | 28.2 | 24.4 | 20.3 | 25.9 |
| Batez besteko tenperatura minimoa (°C) | 10.0 | 10.7 | 13.0 | 17.1 | 20.9 | 23.8 | 25.3 | 25.1 | 23.5 | 20.1 | 15.6 | 11.4 | 18.0 |
| Euria (mm) | 41.0 | 84.8 | 114.0 | 168.4 | 207.2 | 278.6 | 171.9 | 232.8 | 170.0 | 63.0 | 38.2 | 34.5 | 1604.4 |
| Euri egunak (≥ 0.1 mm) | 8.5 | 12.2 | 14.9 | 15.2 | 16.9 | 17.7 | 12.5 | 14.3 | 11.2 | 5.5 | 5.1 | 5.6 | 139.6 |
| Iturria: Weather China ||||||||||||||

## Hiri senidetuak

* Kalgoorlie, Australia

## Ikus, gainera

* Fujian probintziaren banaketa administratiboa

## Kanpo estekak

* (Txineraz) Zhangzhouko gobernuaren webgunea.
* Datuak: Q68814
* Multimedia: Zhangzhou / Q68814
# Westwood (Massachusetts)

Westwood Ameriketako Estatu Batuetako inkorporatutako herri bat da. Norfolk konderrian dago, Massachusetts estatuan. 16.266 biztanle ditu, 11,1 kilometro koadroko azaleran banatuta.

## Ikus, gainera

* Norfolk konderrian

## Kanpo estekak

* Datuak: Q2304357
* Multimedia: Westwood, Massachusetts / Q2304357
# Westwood (Michigan)

Westwood Ameriketako Estatu Batuetako erroldak esleitutako leku bat da. Kalamazoo konderrian dago, Michigan estatuan. 9.621 biztanle ditu, 7,405475 kilometro koadroko azaleran banatuta.

## Ikus, gainera

* Kalamazoo konderria

## Kanpo estekak

* Datuak: Q2573883
# Westwood (Iowa)

Westwood Iowako hiri bat da. Henry konderrian kokatua dago. 2010ean 112 biztanle zituen, 0,39 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q693636
# Westwood (Kalifornia)

Westwood Ameriketako Estatu Batuetako erroldak esleitutako leku bat da. Lassen konderrian dago, Kalifornia estatuan. 1.541 biztanle ditu, 14,27006 kilometro koadroko azaleran banatuta.

## Ikus, gainera

* Lassen konderria

## Kanpo estekak

* Datuak: Q1819947
# Westwood (Kansas)

Westwood Kansasko hiri bat da. Johnson konderrian kokatua dago. 2010ean 1.506 biztanle zituen, 1,06 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q2619785
* Multimedia: Westwood, Kansas / Q2619785
# Westwood (Pennsylvania)

Westwood Ameriketako Estatu Batuetako erroldak esleitutako leku bat da. Chester konderrian dago, Pennsylvania estatuan. 1.003 biztanle ditu, 1,190088 kilometro koadroko azaleran banatuta.

## Ikus, gainera

* Chester konderria

## Kanpo estekak

* Datuak: Q5408029
* Multimedia: Westwood, Chester County, Pennsylvania / Q5408029
# Westwood (Kentucky)

Westwood Kentuckyko hiri bat da. Jefferson konderrian kokatua dago. 2010ean 634 biztanle zituen, 0,31 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2093395
# Westwood (Los Angeles)

Westwood, AEBetako Los Angeles hiriko auzo komertzial eta erresidentzial bat da. 2018an 50.288 biztanle zituen.
* Datuak: Q1199774
* Multimedia: Westwood, Los Angeles / Q1199774
# Westwood (New Jersey)

Westwood New Jerseyko borough bat da. Bergen konderrian kokatua dago. 2010ean 10.908 biztanle zituen, 5,87 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1088095
* Multimedia: Westwood, New Jersey / Q1088095
# Westwood (Missouri)

Westwood Missourieko herrixka bat da. St. Louis konderrian kokatua dago. 2010ean 278 biztanle zituen, 1,58 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q2898381
# Zenbaki ilegal

Zenbaki ilegal bat jurisdikzio batean edukitzea, transmititzea edo nolabait iragartzea ilegala den zenbaki bat da. Edozein informazio digital zenbaki batekin adierazi daiteke eta, beraz, informazioren bat komunikatzea ilegala izango balitz, adierazpen horren zenbakia komunikatzea ere ilegala da lege berdinaren pean.
Edozein irudi edo programa exekutagarri zenbaki bitar erraldoi baten gisa adierazi daiteke. Jurisdikzio batzuetan irudi hauek izatea ilegala da, sekretupeko direlako edo likiskeria dela eta. Beraz, zenbaki horiek adieraztea ere lege berdinaren babespean daude.

## Erreferentziak

* ↑ (Ingelesez) «46 DC EA D3 17 FE 45 D8 09 23 EB 97 E4 95 64 10 D4 CD B2 C2 – by “Ben S”» Yale Law Tech 2011-03-02 (Noiz kontsultatua: 2017-12-27).
* ↑ An Executable Prime Number?. 2007-03-29 (Noiz kontsultatua: 2017-12-27).
* ↑ (Ingelesez) DVD descrambler encoded in ‘illegal’ prime number. (Noiz kontsultatua: 2017-12-27).
* ↑ Caldwell, Chris K.. The Prime Glossary: illegal prime. (Noiz kontsultatua: 2017-12-27).
* ↑ Caldwell, Chris K.. Prime Curios!: 48565...29443 (1401-digits). (Noiz kontsultatua: 2017-12-27).
* ↑ (Ingelesez) Criminal Justice Act 1988. (Noiz kontsultatua: 2017-12-27).
* ↑ (Ingelesez) Wells, David. (2005-05-18). Prime Numbers: The Most Mysterious Figures in Math. (1 edition. argitaraldia) Wiley ISBN 9781620458242. (Noiz kontsultatua: 2017-12-27).

## Kanpo estekak

* Datuak: Q45327
* Multimedia: Illegal numbers / Q45327
# Zenbaki konposatu

Matematikan, zenbaki konposatua zenbaki arrunta da, bi zatitzaile baino gehiago dituena, edo beste hitzez, 1 baino handiago den eta lehena ez den zenbakia da. Zenbaki konposatuen kopurua, zenbaki lehenen bezala, infinitua da eta beraz ezin da aurkitu zenbaki konposatuen gorena. Hauek dira, ordenatuta, lehenengo zenbaki konposatuak: 4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32...

## Kanpo estekak

* Datuak: Q50707
# Zenbaki indize

       Europa: 100
       Espainia: 80
       Frantzia:110
       Italia: 105
       Portugal: 60
Ekonomian, zenbaki indizeak aldagai multzo baten baterako bilakaera, eskuarki denboran zehar, jasotzen duten zenbakiak dira. Espazioan zehar, eskualde edo herrialde batetik bestera esaterako, erkaketak egiteko ere erabiltzen dira. Gehienetan, ordea, prezioen eta kontsumo nahiz ekoizpenen bilakaera neurtzeko erabiltzen dira. Oro har, zenbaki indizeak 100 balioa hartzen du oinarrizko aldian edo denboran zehar eta oinarri horretatik aldi edo herrialde edo eskualde bakoitzean 100eko balio horretatik zenbat aldentzen den adierazten du. Adibidez, Kontsumorako Prezioen Indizeak familien erosketa-saskia osatzen duten gai eta produktuen prezioen gehikuntzak jasotzen ditu denboran zehar. Espazioan, herrialde batetik bestera, Europako batez besteko errentari 100 balioari esleitu eta erreferentzia horretatik herrialde bakoitzeko errenta norantz (gorantz edo beherantz) eta zenbat desbideratzen den kalkula daiteke zenbaki indize baten bitartez.
Zenbaki indizeek aldagai bakar baten bilakaera adierazten dutenean, zenbaki indize sinpleak direla esaten da (autobus ibilbide bateko prezioaren bilakaera aztertu behar denean, adibidez). Aldagai multzo baten bilakaera aztertu nahi denean, berriz, zenbaki indize konplexuak erabili behar dira (adibidez, eskualde batean autobusez egin daitezkeen ibilbide guztietako prezioen baterako bilakaera aztertu nahi denean).

## Kalkulurako adibidea

Autobus bidaia baten prezioak 2000, 2001, eta 2002 urteetan, 80, 90 eta 100 euro badira hurrenez hurren, autobus bidaiaren prezioen indizeak, oinarri edo erreferentziatzat 0 urtea harturik hauek dira:
Horrela, autobus bidaiaren prezioa lehenengo urtean %12.5 igo zen, 2000 urtearekiko. 2002 urtean prezioa %25 igo da, oinarri den 2000 urtearekiko.

## Ikus, gainera

* Kontsumorako Prezioen Indizea

## Erreferentziak

* ↑ Datuak alegiazkoak dira.

## Kanpo estekak

* Datuak: Q1738991
# Zenbaki handien lege

Probabilitate teorian, zenbaki handien lege termino generikoaren pean, ausazko aldagaien segida baten batez bestekoaren portaera deskribatzen duten teorema batzuk biltzen dira, saiakuntza-kopurua handitu ahala.
Teorema horiek baldintza nahikoak agintzen dituzte batez besteko hori (behean azaldutako zentzumenetan) tartean dauden ausazko aldagaien itxaropenen batez bestekoa dela bermatzeko. Zenbaki handien legearen formulazioek (eta horiei lotutako baldintzek) forma desberdinen konbergentzia zehazten dute.
Zenbaki handien legeek azaltzen dute zergatik tamaina handiko populazio baten ausazko lagin baten batez bestekoak populazio osoaren batez bestekotik hurbil egoteko joera izango duen.
Adibidez, txanpon orekatu batean gurutzeko suertatzeko probabilitatea 0.5 da; epe luzera, txanpon bat aldi askotan jaurtitzen bada, aldi guztietan suertatutako gurutzekoen proportzioa edo batez bestekoa 0.5era hurbilduko da.
"Zenbaki handien legea" esaldia ere erabiltzen da noizbehinka edozein gertaera posiblea (baita gertagaitza ere) gutxienez serie batean behin gertatzeko probabilitatea serieko gertaera kopuruarekin handitzen den printzipioari erreferentzia egiteko. Adibidez, pertsona batek loteria irabazteko probabilitatea nahiko txikia da; hala ere, norbaitek loteria irabazteko probabilitatea nahiko handia da, pertsona nahikok loteria-txartelak erosten zituztela suposatuz.

## Lege ahula

Zenbaki handien lege ahulak ezartzen du $X_{1},X_{2},X_{3},\dots$ ausazko aldagai independenteen segida amaigabea bada, espero den balio bera dute,$\mu$, eta bariantza, $\sigma ^{2}$, orduan, batez bestekoa.
${\begin{aligned}{\overline {X}}_{n}&={\frac {X_{1}+\cdots +X_{n}}{n}}\\&={\frac {1}{n}}\sum _{i=1}^{n}X_{i}\end{aligned}}$Probabilitatean konbergentzen du a $\mu$, beste era batera esanda, edozein zenbaki positiborako, $\varepsilon$, daukagu:
$\lim _{n\rightarrow \infty }\operatorname {P} \left(\left|{\overline {X}}_{n}-\mu \right|<\varepsilon \right)=1.$

## Kanpo estekak

* Datuak: Q207952
* Multimedia: Law of large numbers / Q207952
# Zinksilita

Zinksilita silikato motako minerala da eta smectita taldearen kidea da.

## Ezaugarriak

Zinksilita silikato mineralaren formula kimikoa hau da: ${\ce {Zn3(Si4O10)(OH)2 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2 da.

## Erreferentziak

* 1 2 (Ingelesez) «Zinksilite: Mineral information, data and localities.» www.mindat.org (Noiz kontsultatua: 12-05-2019).
# Zinopari

Zinoparia toki sakratu batean, errituzko arrazoiengatik utzitako objektu bat da. Objektu hauek antzinako eta egungo gizarteetako ezaugarri dira, eta naturaz gaindiko indarren mesedea jasotzeko egiten dira, iturri historiko greziar eta erromatarrek dioten bezala, antzeko ekintzak, gaur ere egiten diren arren, desiren putzuetan kasu.

## Antzinako ofrendak

Europan, zinopariak Neolito garaitik egiten dira, leundutako aizkoren altxorrekin, une gailena Brontze Aroaren amaieran iritsiz. Ezpata eta lantza muturrak bezalako objektu baliotsuak, itxura batean, lurperatuak ziren edo, ohikoagoa zenez, ur masetan edo zohikatz guneetan jaurtiak, ezin berreskuratzeko moduan. Sarri, altxor batean aurkitutako objektu guztiak apurturik agertzen dira.

## Katolizismoa

Katolizismoan, eskaintza mota bat bada, Jainkoari edo gurtzako irudi bati egina, jasotako mesede bategatik esker ona emateko egina, honi exvotoa esaten zaio.

## Kanpo estekak

* Datuak: Q2601788
* Multimedia: Votive offerings / Q2601788
# Zino Francescatti

René-Charles Francescatti, artistikoki Zino Francescatti (Marseilla, 1902ko abuztuaren 9a-La Ciotat, 1991ko irailaren 17a) frantziar biolin-jotzaile eta irakasle ospetsua izan zen. Francescatti Niccolò Paganiniren lanetan espezialista zen.

## Biografia

Marseillan jaio zen. Aita ere biolinista zuen; aita Paganiniren dizipulua izan zen Camillo Sivorirekin ikasi zuen. Bost urterekin hasi zen musika jotzen, eta hamar urterekin jendaurrean Beethovenen Biolinerako Kontzertuarekin egin zuen debuta. 1927an Parisera joan zen, École Normale de Musiquen irakastera. 1931n egin zuen lehen mundu bira eta, 1939an, New York Philharmonic orkestrarekin egin zuen Amerikako debuta. Bere ibilbidea, beraz, babesik onenekin hasi zen, nahiz eta gerra aurretik Estatu Batuetara joan izana geldialdi garrantzitsua suposatu zitzaion. Hala ere, Francescattik bere ospeari eutsi zion.
Bere bizitza musikala beste lau artistek markatu zuten: Jacques Thibaud, babestu eta animatu zuena; Maurice Ravel, bere lagun handia; Francescatti haren obraren interpreta leiala izan zen; Bruno Walter, sarritan zuzendu zuena; eta Robert Casadesus, zeinarekin bikote bat osatu zuen. Francescattiren ikasleen artean Gérard Poulet, Régis Pasquier eta Nina Bordnar zeuden.
La Ciotaten erretiratu zen, eta hamasei urtez han bizi izan zen, 1991n hil zen arte; 89 urte zituen. Urtebete lehenago, hiriak bere musika eta arte dramatikoko kontserbatorioari "Zino Francescatti" izena eman zion. Yolandek, haren emazteak hiriko museoari argazkiak, partiturak eta bere lehen biolina utzi zizkion.
Zino Francescattik 1727ko Stradivarius biolina jotzen zuen, Hart izenekoa. 1987an Salvatore Accardori utzi zion.

## Diskografia

* Camille Saint-Saëns, Concerto número 3, New York Philharmonic Orchestra, Pierre Boulez zuzendaria (kontzertua 1975eko abenduaren 16an egin zen). CD Lyrinx LYR 086
* Camille Saint-Saëns, Concerto n° 3, Philarmonic Symphony Orchestra of New York, Dimitri Mitropoulos zuzendaria. LP Columbia 1950 report CD Sony 1996
* Camille Saint-Saëns, introduction et Rondo Capricioso, Havanaise ; Chausson, Poème, The Philadelphia Orchestra, Eugene Ormandy zuzendaria. LP Columbia 1950

## Erreferentziak

* ↑ https://stringsmagazine.com/essential-historical-recordings-zino-francescatti/
* ↑ Charles de Couëssin-Gaëtane Prouvost, Zino Francescatti (1902-1991), le chant du violon, Marcel Landowskiren hitzaurrea, Paris, L’Harmattan, 1999.

## Kanpo estekak

* Beethoven Violinconcierto D, 0p.61 Youtuben. Francescatti biolinean.
* (Frantsesez):Webgune ofiziala.
* Datuak: Q205149
# Zinologia

Zinologia kanidoen eta etxeko txakurren gaineko ezagutza alorra da, zoologiaren zein albaitaritzaren parte izan daitekeena. Ingelesezko erabilpenean, ikuspegi zoologiko da nagusi, baita txakurren inguruko zaletuek, txakurren hazleek, entrenatzaileek eta txakurra modu informalean aztertzen duten zale sutsuek ere zinologia egin ohi dute.
Zinologia antzinako grezieratik eratortzen da, κύων, kyōn txakur hitzetik.
Txakur arrazen sailkapena ere zinologia kontua dela esan daiteke, Nazioarteko Federazio Zinologikoa delarik hauen sailkapena egiten duen erakunde nagusia, auzia gehienbat administratiboa delarik, biologikoa baino gehiago.

## Erreferentziak

* Artikulu hau, osorik edo zatiren batean, gaztelerazko wikipediako «Cinología» artikulutik itzulia izan da, 2021-09-09 data duen 138219708 bertsioa oinarritzat hartuta. Sartze-datarik ez duten erreferentziak, edo 2021-09-09 baino lehenago datatuak, jatorrizko artikulutik ekarri dira itzulpenarekin batera.
* ↑ «Sakandarren herenak txakurra du - Sakana» Guaixe.eus (Noiz kontsultatua: 2022-10-26).
* ↑ http://web.archive.org/web/http://www.nmbe.ch/deutsch/531_6.html%7CAlbert Heim Foundation (Goal and purpose of such a collection),The Natural History Museum Berne
* ↑ James O'Heare. «Cynology College» advertisement.
* ↑ Kinship Dog Trainer Training. Become a Trainer. .
* ↑ P. Burns. «German Hunt Terriers» The Terrierman.

## Kanpo estekak

* Datuak: Q465924
* Multimedia: Cynology / Q465924
# Zinopolis

Zinopolis, Goi Egiptoko XVII. nomoaren hiriburuaren izen greziarra izan zen.
Zinopolis "zakurren hiria", Anubis jainkoaren omenez, hil errituekin lotua, bere alaba Qebehutekin batera gurtua; Anupet ere gurtua izan zen.

## Hondar arkeologikoak

Balizko Anubisen tenplua

## Kanpo estekak

* Datuak: Q3008796
* Multimedia: El Kays / Q3008796
# Zinkzippeita

Zinkzippeita sulfato motako minerala da eta zippeita taldearen kidea da.

## Ezaugarriak

Zinkzippeita sulfato mineralaren formula kimikoa hau da: ${\ce {Zn(UO2)2(SO4)O2 * 3.5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Zinkzippeite: Mineral information, data and localities.» www.mindat.org (Noiz kontsultatua: 12-05-2019).
# Zinosura

Greziar mitologian, Zinosura lamia bat zen (oreade), Ida mendikoa, Kretan. Elezahar batzuen arabera. Zeusi titia eman zion, hau bere aita Kronosengandik ezkutatzen ari zenean. Hil zenean, Zeusek izarretara jaso zuen.
Zinosura Hartz Txikia konstelazioaren edo honen izarrik argitsuena den Polaris edo Izar Polarraren beste izen bat da.

## Kanpo estekak

* Datuak: Q106963795
# Zinnowitz

Zinnowitz Alemaniako udalerri bat da, Mecklenburg-Aurrepomerania estatuan. Azken zentsuaren arabera 4.194 biztanle zituen, 8,89 kilometro koadroko azaleran..

## Kanpo estekak

* Datuak: Q205132
* Multimedia: Zinnowitz / Q205132
# Zeuxo

Zeuxo, greziar mitologian, ozeanide bat da, Ozeano titanak eta honen emazte Tetisen hiru mila alabetako bat.
Bere ahizpetako batzuk, Admete, Doris, Elektra, Eurinome, Klimene, Metis, Estigia eta Tike dira.

## Ikus, gainera

* Greziar mitologia

## Kanpo estekak

* (Ingelesez) Ozeanidoak.
* Datuak: Q197039
# Zevio

Zevio Italiako udalerri bat da. Veronako probintzian kokatuta dago, Veneto eskualdean. 15.579 biztanle ditu, 54,87 kilometro koadroko azaleran banatuta.

## Mugakideak

Zeviok honako udalerri hauekin egiten du muga:
Belfiore Caldiero Oppeano Ronco all'Adige San Giovanni Lupatoto Palù San Martino Buon Albergo

## Kanpo estekak

* Datuak: Q48462
* Multimedia: Zevio / Q48462
# Zewditu

Zewditu (ge'ez: ዘውዲቱ, Askala Maryam jaioa; Werreyimenu, Wollo, 1876ko apirilaren 29a – Addis Abeba, 1930eko apirilaren 2a) Etiopiako Inperioko enperatriza izan zen, 1916ko irailaren 27tik 1930eko apirilaren 2ra bitartean. XIX. eta XX. mendeetan nazioartean aintzatetsitako estatu bateko lehen emakume nagusia izan zen Afrikan. Menelik II.aren alaba, oso ezaguna izan zen bere debozio erlijiosoagatik eta Tafari Makonnenen neurri erreformisten aurka egiteagatik, hil ondoren Haile Selassie enperadorea izan baitzen.

## Familia

Zuhaitz genealogikoa :
Haile Melekot
Menelik II.a
N. Gwangul
Zewditu
Abetchew Bayan
N. Gugsa :

## Kanpo estekak

* Datuak: Q148524
* Multimedia: Zauditu of Ethiopia / Q148524
# Zeyi ibaia

Zeyi Nilo arroan dagoen ibaia da. Etiopiaren iparraldeko Dogu'a Tembiengo mendietan jaio eta hegoalderantz dabil Giba ibaira eta Tekezé ibaira isurtzeko.

## Ezaugarriak

Ibai iragankor mugatua da, ohantze harritsukoa, kilometroko 68 metroko batez besteko malda duena. Bere ibaiadarrekin, ibaiak haitzarte sakon bat ireki du.

## Kanpo estekak

* Datuak: Q86754774
# Zeuthen

Zeuthen Alemaniako udalerria da. Brandenburgo estatuan kokatuta dago, [[Dahme-Spreewald (barrutia)|Dahme-Spreewald]] barrutian. 2014an 10.811 biztanle zituen 12,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q180898
* Multimedia: Zeuthen / Q180898
# Zeuxis

Zeuxis (antzinako grezieraz: Ζεῦξις; K. a. V. mendea) greziar margolaria izan zen. Italian, Crotonan, Mazedonian eta Efeson lan egin zuen. Antzinako artezaleek maisutzat eta eredutzat jotzen zuten. Hainbat autore klasikok haren estiloari buruzko oharrak egin zituzten. Quintilianok argilunen erabileran maisutzat dauka; Pliniok dio Apolodororen jarraitzailea dela; Aristotelesek, berriz, ereduak berak gainditzerainoko perfekzioa azaltzen duela. Kritikak ere ez dira falta ordea: Kintilianoren ustez, irudi trinkoegiak egiten zituen; Pliniok zioen Zeuxisen buruak proportzioz handiegiak zirela, etab. Halarik ere, Zeuxis izan zen sofismoaren mundu intelektuala interpretatu zuen lehena, eta, antzinatean, estilo propio garbia ageri duen lehena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* Datuak: Q197044
* Multimedia: Zeuxis / Q197044
# Zeuzeropecten

Zeuzeropecten Cossidae familiako tximeleta genero bat da. Bere espezie tipoa Zeuzeropecten lactescens da.

## Espezieak

| Espeziea | Egoera |
| Zeuzeropecten altitudinis | daturik gabe |
| Zeuzeropecten castaneus | daturik gabe |
| Zeuzeropecten clenchi | daturik gabe |
| Zeuzeropecten combustus | daturik gabe |
| Zeuzeropecten dargei | daturik gabe |
| Zeuzeropecten grandis | daturik gabe |
| Zeuzeropecten lactescens | daturik gabe |
| Zeuzeropecten lecerfi | daturik gabe |
| Zeuzeropecten occultoides | daturik gabe |
| Zeuzeropecten tanzaniae | daturik gabe |
| Zeuzeropecten zambica | daturik gabe |

## Kanpo estekak

* Datuak: Q18095581
* Espezieak: Zeuzeropecten
# Zeven

Zeven Alemaniako udalerria da. Saxonia Beherea estatuan kokatuta dago, [[Rotenburg barrutia|Wümmeko Rotenburg]] barrutian. 2014an 13.596 biztanle zituen 73,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q197045
* Multimedia: Zeven / Q197045
# Zevenaar

Zevenaar (entzun) Herbehereetako Gelderland probintziako herria da. 2010eko urtarrilaren 1eko erroldaren arabera, herriak 31.890 biztanle zituen.

## Ikus, gainera

* Gelderland

## Kanpo estekak

* (Nederlanderaz) Udalaren webgunea.
* Datuak: Q197050
* Multimedia: Zevenaar / Q197050